Diari Oficial de la Generalitat Valenciana


Sumari del DOGV 9186, del 01-10-2021 (2021/9897)

RESOLUCIÓ de 29 de setembre de 2021, de la Vicepresidència i Conselleria d'Igualtat i Polítiques Inclusive, de tramitació d'urgència de la convocatòria dels acords d'acció concertada en el sector d'igualtat en la diversitat per als anys 2021-2025.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9186

Data del DOGV
:   01-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9897


Data del document
:   29-09-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 29 de setembre de 2021, de la Vicepresidència i Conselleria d'Igualtat i Polítiques Inclusive, de tramitació d'urgència de la convocatòria dels acords d'acció concertada en el sector d'igualtat en la diversitat per als anys 2021-2025. [2021/9897]  
Antecedents de fet  
I. El 7 de setembre es va publicar en el Diari Oficial de la Generalitat Valenciana la Resolució de 3 de setembre de 2021, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en el sector de la igualtat en la diversitat per als anys 2021-2025.  
II. L'article 2 de la resolució abans esmentada estableix que el termini de vigència del concert s'iniciarà en la data que es determine en la resolució de concessió, que no serà anterior a l'1 de desembre de 2021.  
La Llei 4/2020, de 30 de desembre, de pressupostos de la Generalitat per a l'exercici 2021, amb la intenció d'implantar, mantindre i millorar els serveis de referència en aquest exercici va establir en el capítol IV, en l'aplicació pressupostària 63.38.30.3197.954.06.5, del pressupost de despeses de la Vicepresidència i Conselleria d'Igualtat i Polítiques Inclusives les línies corresponents a aquests:  
«Línia S1145000 «Serveis socials especialitzats en l'àmbit de la migració i el refugi».  
Import: 100.000,00 ?.  
Finalitat: oferir serveis socials especialitzats en l'àmbit de la migració i refugi, dins de les actuacions de l'Estratègia Valenciana de Migracions 2021- 2026.  
Línia S1146000 «Serveis socials especialitzats en l'àmbit de la igualtat de tracte i no discriminació».  
Import: 50.000,00 -  
Finalitat: Oferir serveis socials especialitzats en l'àmbit de la igualtat de tracte i la no discriminació, dins de les actuacions de l'Estratègia Valenciana per a la Igualtat de Tracte, la No Discriminació i la Prevenció dels Delictes d'Odi 2019-2024.  
Línia S5235000 «Serveis socials especialitzats en l'àmbit LGTBI»  
  
Import: 850.000,00 ?.  
Finalitat: oferir i millorar serveis socials especialitzats en l'àmbit de la Llei 8/2017, de 7 d'abril, de la Generalitat, de reconeixement del dret a la identitat i l'expressió de gènere en la Comunitat Valenciana, i la Llei 23/2018, de 29 de novembre, de la Generalitat, d'igualtat de les persones LGTBI.  
Línia S5236000 «Serveis socials especialitzats en l'àmbit socioeducatiu per a la infància, l'adolescència i la joventut gitana: Kumpania»  
Import: 4.000.000,00 ?.  
Finalitat: Posar en marxa un servei especialitzat de caràcter socioeducatiu destinat a la infància, l'adolescència i la joventut gitana dins de les actuacions de l'Estratègia Valenciana per a la Igualtat i la Inclusió del Poble Gitano 2018-2023.»  
No obstant això, la data de publicació de la convocatòria es produeix amb un retard considerable respecte a la seua previsió inicial a causa de la complexitat del procediment que inclou una autorització d'ampliació dels límits quantitatius que fixa l'article 40.3 de la Llei 1/2015 d'hisenda pública, del sector públic instrumental i de subvencions per a assumir compromisos de despesa per als exercicis 2022 a 2025. Aquesta contingència, unida a l'àrdua tramitació documental del procediment concret, fa necessària la tramitació  
d'urgència per a poder complir els objectius i terminis previstos tenint en compte la dificultat afegida del tancament de l'exercici pressupostari.  
A més de l'exposat, cal tindre en compte que la gestió d'aquesta convocatòria coincideix amb altres tramitacions paral·leles de la Direcció General, així com l'exercici de la resta de les seues competències, la qual cosa suposa en la pràctica la impossibilitat de disposar de tot el personal necessari per a la tramitació de la convocatòria de referència.  
Per tot això, es considera d'interés general la reducció de terminis que es proposa per a poder complir l'objectiu de la publicació de la resolució de la convocatòria abans de la finalització de l'exercici pressupostari 2021.  
  
Fonaments de dret  
Únic. L'article 33, de la Llei 39/2015, d'1 d'octubre, del procediment administratiu comú de les administracions públiques, permet acordar d'ofici, quan raons d'interés públic ho aconsellen, l'aplicació als procediments administratius de la tramitació d'urgència, per la qual es redueixen a la meitat els terminis establits per al procediment ordinari, excepte els relatius a la presentació de sol·licituds i recursos.  
  
D'acord amb l'esmentat precepte la Direcció General d'Igualtat en la Diversitat proposa tramitar d'urgència el procediment relatiu a la Resolució de 3 de setembre de 2021, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en el sector de la igualtat en la diversitat per als anys 2021-2025, publicada en el Diari Oficial de la Generalitat Valenciana núm. 9168/07.09.2021, per a la gestió dels següents serveis:  
  
a) Servei d'assessorament i suport a les persones LGTBI, els seus familiars i persones properes: Orienta, amb l'objectiu d'oferir orientació en els diferents àmbits, així com una atenció adequada a les seues necessitats. Aquest servei tindrà prestacions especialitzades per a les persones trans.  
b) Servei socioeducatiu destinat a la infància, l'adolescència i la joventut gitana, el seu entorn social i familiar, dins de les actuacions de l'Estratègia Valenciana per a la Igualtat i la Inclusió del Poble Gitano 2018-2023: Programa Impulsa Kumpania, Programa Kumpania i Programa Kumpania+.  
c) Servei Espai de la Memòria LGTBI.  
d) Servei d'informació bàsica i atenció especialitzada a persones migrants, refugiades i sol·licitants de protecció internacional: Atles.  
  
e) Servei d'informació, primer assessorament i orientació a les víctimes de situacions discriminatòries i delictes d'odi.  
Per tot això, resolc:  
  
Únic  
Reduir a la meitat el termini establit en l'article 9.2 relatiu a l'esmena de documentació en els acords d'acció en el sector de la igualtat en la diversitat per als anys 2021-2025 convocats mitjançant Resolució 3 de setembre de 2021.  
Contra aquest acord no s'hi pot interposar cap recurs, sense perjudici del procedent contra la resolució que pose fi al procediment.  
  
València, 29 de setembre de 2021. La vicepresidenta del Consell i consellera d'Igualtat i Polítiques Inclusives: Mónica Oltra Jarque.